กินยาคุมแบบ21เม็ด ฮอร์โมนต่ำ ครั้งแรกหลังจากประจำเดือนหาย 4วัน แล้วมีตกขาวสีน้ำตาล ปนเลือดนิดๆ ในเวลา5วันไม่ได้มีเพศสัมพันธุ์ แบบนี้เป็นอะไรไหมค่ะ
สวัสดีค่ะ ยาคุมกำเนิดแบบแผงรายเดือน คือการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา และคลาดเคลื่อนกันวันละไม่เกิน 3 ชั่วโมง โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกวันจนหมดแผงกรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปจากที่กล่าวมา ถ้าไม่ได้กินภายใน 7 วันแรกของรอบเดือน จะต้องกินต่อเนื่องให้ครบ 7 วันค่อยมีเพศสัมพันธ์ค่ะ ระหว่างกินยาอาจจะมีเลือดออกผิดปกติทางช่องคลอดแบบกระปริดกระปรอยได้ แต่จะออกน้อยๆ และหยุดได้เองภายใน 1 สัปดาห์ ให้สังเกตอาการ ถ้าเลือดออกเยอะหรือนานกว่านั้น ก็ควรไปพบแพทย์เพื่อตรวจหาสาเหตุเลือดออกผิดปกติต่อไป